Ulac taddart ur nesɛi ara idles-ines, neɣ amezruy-ines, akken qqaren “agdud mebla idles am wemdan mebla iles”, 1taddart n Yicerqiyen am nettat am yal akk tudrin n leqbayel, tesɛa idles, amezruy ɣes ulama yella cwiṭ ubeddel gar zik d tura, maca aṭas n wansayen ideg neṭṭef ar ass-a llan, nettmektay-iten-id. Deg yixef-agi ad d-nawi awal ɣef tudert d wayen akk yellan s umata deg yidles, d wayen xeddmen wat taddart.